Druskinis astruolis
Druskinis astruolis (Tripolium pannonicum), seniau trispalvis astras (Aster tripolium) – astrinių (Asteraceae) šeimos augalų rūšis. Augalas dvimetis. Stiebas status. Žiedai melsvai violetiniai, kartais balti, viduriniai vamzdiški, geltoni. Žydi birželio-rugsėjo mėnesiais. Auga drėgnuose, druskinguose smėlynuose. Lietuvoje druskinis astruolis labai retas, aptinkamas Kuršių marių rytiniame krante, Smeltės pusiasalyje. Įrašytas į Lietuvos raudonąją knygą.